open-index/open-wikipedia-markdown huggingface dataset:
Jóhanna Sigurðardóttirin II hallitus

**Jóhanna Sigurðardóttirin II hallitus** oli Islannin hallitus, joka astui virkaan 10. toukokuuta 2009 vuoden 2009 parlamenttivaalien jälkeen ja hallitsi 22. toukokuuta 2013 asti. Hallitus oli sosiaalidemokraattisen liiton ja vihreän vasemmiston koalitiohallitus. 

## Ministerit

|-
| Liikenneministeri
| rowspan="2" style="background-color: | 
| rowspan="2" | Kristján L. Möller
| 10. toukokuuta 2009
| 1. lokakuuta 2009
| rowspan="2" | Sosiaalidemokraattinen liitto
| rowspan="2" | 
|-
| rowspan="2" | Liikenne- ja paikallishallintoministeri
| 1. lokakuuta 2009
| 2. syyskuuta 2010
|-
| style="background-color: | 
| Ögmundur Jónasson
| 2. syyskuuta 2010
| 1. tammikuuta 2011
| Vihreä vasemmisto
| 
|-
| rowspan="3" | Terveysministeri
| style="background-color: | 
| Ögmundur Jónasson
| 10. toukokuuta 2009
| 1. lokakuua 2009
| Vihreä vasemmisto
| 
|-
| style="background-color: | 
| Álfheiður Ingadóttir
| 1. lokakuuta 2009
| 2. syyskuuta 2010
| Vihreä vasemmisto
| 
|-
| rowspan="2" style="background-color: | 
| rowspan="2" | Guðbjartur Hannesson
| 2. syyskuuta 2010
| 1. tammikuuta 2011
| rowspan="2" | Sosiaalidemokraattinen liitto
| rowspan="2" | 
|-
| Hyvinvointiministeri
| 1. tammikuuta 2011
| 22. toukokuuta 2013
|-
| Opetusministeri
| rowspan="2" style="background-color: | 
| rowspan="2" | Katrín Jakobsdóttir
| 10. toukokuuta 2009
| 1. lokakuuta 2009
| rowspan="2" | Vihreä vasemmisto
| rowspan="2" |  
|-
| Opetus- ja kulttuuriministeri
| 1. lokakuuta 2009
| 22. toukokuuta 2013
|-
| Kauppaministeri
| rowspan="2" style="background-color:#CCCCCC |
| rowspan="2" | Gylfi Magnússon
| 10. toukokuuta 2009
| 1. lokakuuta 2009
| rowspan="2" | sitoutumaton
| rowspan="2" | 
|-
| rowspan="3" | Talous- ja kauppaministeri
| 1. lokakuuta 2009
| 2. syyskuuta 2010
|-
| style="background-color: | 
| Árni Páll Árnason
| 2. syyskuuta 2010
| 31. joulukuuta 2011
| Sosiaalidemokraattinen liitto
| 
|-
| style="background-color: | 
| Steingrímur J. Sigfússon
| 31. joulukuuta 2011
| 1. syyskuuta 2012
| Vihreä vasemmisto
| 
|-
| Oikeus- ja kirkollisministeri
| rowspan="2" style="background-color:#CCCCCC | 
| rowspan="2" | Ragna Árnadóttir
| 10. toukokuuta 2009
| 1. lokakuuta 2009
| rowspan="2" | sitoutumaton
| rowspan="2" | 
|-
| rowspan="2" | Oikeus- ja ihmisoikeusministeri
| 1. lokakuuta 2009
| 2. syyskuuta 2010
|-
| rowspan="2" style="background-color: | 
| rowspan="2" | Ögmundur Jónasson
| 2. syyskuuta 2010
| 1. tammikuuta 2011
| rowspan="2" | Vihreä vasemmisto
| rowspan="2" | 
|-
| Sisäministeri
| 1. tammikuuta 2011
| 22. toukokuuta 2013
|-

|-
| Ympäristöministeri
| rowspan="2" style="background-color: |
| rowspan="2" | Svandís Svavarsdóttir
| 10. toukokuuta 2009
| 1. syyskuuta 2012
| rowspan="2" | Vihreä vasemmisto
| rowspan="2" | 
|-
| Ympäristö- ja luonnonvaraministeri
| 1. syyskuuta 2012
| 22. toukokuuta 2013
|-

## Lähteet
Oddný G. Harðardóttir

**Oddný Guðbjörg Harðardóttir** (s. 9. huhtikuuta 1957) on islantilainen sosiaalidemokraattisen liiton poliitikko, joka on toiminut Alltingin 1. varapuhemiehenä vuodesta 2021 lähtien. Vuosina 2011–2012 hän toimi valtiovarainministerinä.

Oddný syntyi Reykjavíkissä. Hän suoritti kasvatustieteen kandidaatintutkinnon Islannin opettajakorkeakoulussa vuonna 1980. Vuonna 2001 hän suoritti pedagogiikan ja kasvatustieteen maisterintutkinnon Islannin yliopistossa. Hän työskenteli opettajana peruskoulussa vuosina 1980–1985, vuosina 1985–1993 Suðurnesin lukiossa ja vuosina 1993–1994 Akureyrin lukiossa. Vuosina 1994–2003 ja vuonna 2005 hän oli Suðurnesin lukion vararehtori. Vuosina 2001–2002 hän työskenteli Islannin yliopistossa. Vuosina 2003–2004 hän oli opetusministeriön projektijohtaja. Vuosina 2006–2009 hän toimi Garðurin kunnanjohtajana.

Vuoden 2009 parlamenttivaaleissa Oddný valittiin Alltingiin. Joulukuusta 2011 lokakuuhun 2012 hän toimi valtiovarainministerinä, minkä lisäksi hän toimi teollisuusministeri Katrín Júlíusdóttirin sijaisena tämän äitiysloman ajan helmikuusta heinäkuuhun 2012.

Kesäkuussa 2016 Oddný valittiin sosiaalidemokraattisen liiton puheenjohtajaksi; hän kuitenkin erosi myöhemmin samana vuonna vaalien jälkeen puolueen huonon vaalimenestyksen vuoksi.

Oddný on naimisissa Eiríkur Hermannssonin kanssa. Heillä on vuosina 1984 ja 1986 syntyneet lapset.

## Lähteet
Katrín Júlíusdóttir

**Katrín Júlíusdóttir** (s. 23. marraskuuta 1974) on islantilainen poliitikko, joka toimi Islannin teollisuusministerinä vuosina 2009–2012 ja valtiovarainministerinä vuosina 2012–2013.

Katrín syntyi Reykjavíkissä. Hän opiskeli Islannin yliopistossa antropologiaa vuosina 1995–1999. Vuosina 1998–1999 hän toimi yliopiston ylioppilaskunnan puheenjohtajana. Vuosina 1999–2003 hän toimi konsultti- ja ohjelmistoyritys Innnillä projektijohtajana ja konsulttina.

Katrín valittiin Alltingiin vuoden 2003 vaaleissa. Vuosina 2007–2009 hän toimi Alltingin teollisuusvaliokunnan puheenjohtajana. Vuonna 2009 hänet nimitettiin teollisuusministeriksi, jossa virassa hän toimi vuoteen 2012 asti. Vuosina 2012–2013 hän toimi valtiovarainministerinä.

## Lähteet
Punasuut

**Punasuut** (Rondeletiidae) on limapääkaloihin kuuluva kalaheimo. Heimon lajeja tavataan syvistä vesistä kaikista valtameristä.

## Taksonomia ja anatomia
Punasuiden heimo luokitellaan vaihtelevasti kuuluvaksi joko valaanpääkalojen, okakalojen (Stephanoberyciformes) tai limapääkalojen (Beryciformes) lahkoihin. Heimoon kuuluu kaksi lajia, jotka ovat piikkipunasuu (*Rondeletia bicolor*) ja punasuu (*Rondeletia loricata*). Ne ovat pienikokoisia kaloja ja saavuttavat suurimmillaan noin 11 cm:n pituuden. Ruumiinrakenteeltaan valaanpäät ovat soikeita ja suuripäisiä. Suu on suuri ja silmät pienet. Selkä- ja peräevät sijaitsevat ruumiin takaosassa ja rinta- ja vatsaevät ovat pienet. Väriltään punasuut ovat oranssinruskeita ja suu on sisältä punainen.

## Levinneisyys ja elintavat
Punasuulajeja tavataan lauhkeilta ja lämpimiltä alueilta niin Atlantista, Intian valtamerestä kuin Tyynestämerestäkin. Ne elävät useimmiten noin 1&nbsp;000 metrin syvyydessä. Lajien ravintoa ovat äyriäiset.

## Lähteet
Kristján L. Möller

**Kristján Lúðvík Möller** (s. 26. kesäkuuta 1953) on islantilainen sosiaalidemokraattisen liiton poliitikko, joka toimi vuosina 2007–2010 Islannin liikenne- ja paikallishallintoministerinä.

Kristján syntyi Siglufjörðurissä. Hän opiskeli Siglufjörðurin ammattikoulussa ja valmistui vuonna 1976 opettajaksi Islannin opettajakorkeakoulusta. Vuosina 1976–1978 hän toimi liikunnanopettajana Bolungarvíkissä. Vuosina 1986–1998 hän istui Siglufjörðurin kunnanvaltuustossa ja toimi vuosina 1986–1987, 1990–1994 ja 1994–1998 kunnanvaltuuston puheenjohtajana. Hänet valittiin Alltingiin vuonna 1999. Vuonna 2007 hänet nimitettiin liikenneministeriksi; vuonna 2009 nimikkeeksi tuli liikenne- ja paikallishallintoministeri, jossa virassa hän toimi vuoteen 2010 asti. Vuosina 2010–2013 hän oli Alltingin 3. varapuhemies ja vuosina 2013–2016 1. varapuhemies. Hän toimi teollisuusvaliokunnan puheenjohtajana vuosina 2010–2011 ja talousvaliokunnan puheenjohtajana vuosina 2011–2013.

Kristján on naimisissa Oddný Hervör Jóhannsdóttirin kanssa. Heillä on kolme aikuista poikaa.

## Lähteet
Champaign

**Champaign** on kaupunki Champaignin piirikunnassa, Illinois'n osavaltiossa, Yhdysvalloissa. Kaupungissa asuu 89&nbsp;114 asukasta, ja sen pinta-ala on noin 58,1 neliökilometriä. Kaupungin väestötiheys on 1&nbsp;534 asukasta neliökilometrillä. Kaupunki perustettiin nimellä "West Urbana" vuonna 1855.
## Historia
Kaupunki perustettiin vuonna 1855 nimellä West Urbana rautatien varteen, joka sijaitsi kaksi kilometriä Urbanasta länteen. Kaupunki kasvoi Urbanaa suuremmaksi, ja vuonna 1861 kaupunki sai nykyisen nimensä. Nimi tuli piirikunnasta Ohiossa.
## Väestö
Kaupungissa asui vuonna 2021 89&nbsp;114 asukasta, ja vuotta sitä ennen 88&nbsp;421 asukasta. Vuonna 2010 asukkaita oli 81&nbsp;055, vuonna 2000 70&nbsp;468 ja vuonna 1990 64&nbsp;399. Kaupungin väkiluku on siis kasvussa, ja kaupunki on maan 386. suurin. Kaupungin sijoitus on kuitenkin laskenut vuodesta 1990, jolloin kaupunki oli 370. suurin.

Kaupungin asukkaiden keski-ikä on hieman yli 27 vuotta, joka on paljon matalampi kuin osavaltion keskiarvo (38,6). Ulkomaalaisten keski-ikä on korkeampi kuin maassa syntyneiden keski-ikä. Asukkaista yli 53 prosenttia on miehiä. 14,7 prosenttia asukkaista on syntynyt ulkomailla ja 89,8 prosenttia on maan kansalaisia.

Asukkaista 59,2 prosenttia on valkoisia, 18,4 prosenttia mustia tai afroamerikkalaisia, aasialaisia 13,2 prosenttia ja monirotuisia 2,5 prosenttia.
## Maantiede
### Etäisyyksiä
Osavaltion suurimpaan kaupunkiin Chicagoon on matkaa 216 kilometriä. Pääkaupunkiin Springfieldiin matkaa on 138 kilometriä.
### Ilmasto
Kaupungissa vallitsee mannerilmasto, jossa on kylmät talvet ja lämpimät kesät. Kaupungin lämpimin kuukausi on heinäkuu ja kylmin tammikuu. Kaupungin sadanta on hieman maan keskiarvon yläpuolella ja lunta sataa vähemmän kuin muualla maassa. Kaupungissa sataa eniten huhti-marraskuussa. Lunta sataa marraskuun puolivälistä maaliskuun loppuun.

## Lähteet
Saravinokas

**Saravinokas** (*Deconica phillipsii*) on vähämadonlakkeihin kuuluva sienilaji. Se luokiteltiin aiemmin *[[Melanotus]]*-sukuun, joka sisältää saprofyyttisiä vinokkaita. DNA-tutkimukset ovat kuitenkin osoittaneet, että ulkonäöstään huolimatta ainakin osa *Melanotus*-lajeista kuuluu vähämadonlakkeihin.

Saravinokkaan lakki on vaalean- tai kanelinruskea, muodoltaan munuaismainen ja leveydeltään alle 15 millimetriä. Kuten muillakin aiemmin *Melanotus*-suvuun luetuilla lajeilla, saravinokkaan jalka ei tyypillisesti ole kiinnittynyt keskelle lakkia, vaan se on kiinni enemmän tai vähemmän lakin sivussa. Hyvin nuorilla saravinokkailla lakki on kuitenkin pyöreä ja jalka keskellä lakkia.

Saravinokas kasvaa yksin tai ryhmässä mätänevillä lehdillä sekä ruohojen, kuten mesiheinien, vihvilöiden ja sarojen, varsilla. Elinympäristöä ovat ruohikot ja soiset alueet. Saravinokas jää usein huomaamatta pienen kokonsa ja kasvualustansa takia, eikä se välttämättä ole yhtä harvinainen kuin havaintojen määrästä voisi päätellä. Suomessa saravinokasta kuitenkin pidetään harvinaisena. Maan ensimmäinen saravinokashavainto tehtiin Tampereen Viikinsaaresta. Saravinokasta tavataan myös muualla Euroopassa sekä Marokossa.

## Lähteet
K2 Black Panther

**K2 Black Panther** on eteläkorealainen panssarivaunu. K2:n kehitys alkoi vuonna 1995 ja ensimmäinen prototyyppi paljastettiin vuonna 2007. Vuonna 2014 tehtiin sopimus 100:n vaunun valmistuksesta, jotka toimitettiin vuonna 2016. Etelä-Korean armeijalla on tarve 300:lle K2-vaunulle.
K2 täydentää käytössä olevia päivitettyjä K1- ja K1A1-panssarivaunuja. Yhden K2:n hinnaksi on arvioitu 7,5 miljoonaa dollaria.

## Käyttäjät

; 
* Korean tasavallan asevoimat, Korean tasavallan maavoimat – 210 kappaletta tilattuna kaikkiaan.

;
* Puolan asevoimat, Puolan maavoimat
** 16. mekanisoitu divisioona – Tavoitteena on toimittaa 180 kappaletta eteläkorealaisvalmisteista K2-panssarivaunua, joista ensimmäiset toimitettiin 2022.
** Vuodesta 2026 alkaen Puolassa on tarkoitus valmistaa 820 kappaletta K2PL-varianttia.

## Lähteet
Ögmundur Jónasson

**Ögmundur Jónasson** (s. 17. heinäkuuta 1948) on islantilainen vihreän vasemmiston poliitikko, joka istui kansanedustajana Alltingissä vuosina 1995–2016 ja toimi terveysministerinä, oikeus- ja ihmisoikeusministerinä, liikenne- ja paikallishallintoministerinä sekä sisäministerinä.

Ögmundur syntyi Reykjavíkissä. Vuosina 1971–1972 hän toimi opettajana peruskoulussa Reykjavíkissä. Hän suoritti vuonna 1974 historian ja valtiotieteen maisterintutkinnon Skotlannissa Edinburghin yliopistossa, jossa hän työskenteli vuosina 1974–1978 tutkijana. Hän toimi Islannin yleisradioyhtiö RÚV:llä radio- ja televisiotoimittajana vuosina 1978–1988, josta vuosina 1986–1988 Tanskassa Kööpenhaminassa. Vuodesta 1979 hän on toiminut opettajana Islannin yliopistossa. Vuosina 1988–2009 hän toimi julkisen sektorin ammattiliiton BSRB:n puheenjohtajana.

Ögmundur valittiin Alltingiin silloisen kansanliiton listalta vuonna 1995. Puolueen lakkauttamisen jälkeen hän toimi sitoutumattomien kansanedustajien parlamenttiryhmän puheenjohtajana, kunnes liittyi vuonna 1999 vastaperustettuun vihreään vasemmistoon, jonka parlamenttiryhmän puheenjohtajana hän toimi vuosina 1999–2009. Vuonna 2009 hänet nimitettiin terveysministeriksi, mutta hän erosi samana vuonna Icesave-jupakan vuoksi. Vuonna 2010 hän toimi liikenne- ja paikallishallintoministerinä sekä oikeus- ja ihmisoikeusministerinä ja vuosina 2011–2013 sisäministerinä. Vuosina 2013–2016 hän toimi perustuslaki- ja valvontavaliokunnan puheenjohtajana.

Ögmundur on naimisissa Valgerður Andrésdóttirin kanssa. Heillä on kolme aikuista lasta.

## Lähteet
East St. Louis

**East St. Louis** on kaupunki Illinois'n St. Clairin piirikunnassa, Yhdysvalloissa. Kaupungissa asui vuoden 2021 arvion mukaan 18&nbsp;195 asukasta, ja sen pinta-ala on 36,2 neliökilometriä. Kaupungin väestötiheys on 503 asukasta neliökilometrillä. Kaupunki perustettiin vuonna 1865 Mississippijoen varrelle vastapäätä St. Louisia.
## Väestö
Kaupungissa asui vuonna 1910 58&nbsp;547 asukasta. Väkiluku väheni, vuonna 1990 asukkaita oli 40&nbsp;865, vuonna 2000 31&nbsp;559, vuonna 2010 27&nbsp;006, vuonna 2020 18&nbsp;423 ja vuonna 2021 18&nbsp;195. Kaupunki on maan 2035. suurin, ja vuonna 1910 se oli vielä 92. suurin.

Kaupungin asukkaiden keski-ikä on 37,4 vuotta, hieman vähemmän kuin koko osavaltion keski-ikä. Ulkomaalaisten keski-ikä on korkeampi. Asukkaiden palkat ja asuntojen arvot ovat selvästi osavaltion keskiarvoa matalampia. Asukkaista alle prosentti on syntynyt ulkomailla ja 99,5 prosenttia on maan kansalaisia.
## Ilmasto
Kaupungissa vallitsee kostea subtrooppinen ilmasto. Kaupungissa on lämpimät kesät ja viileät talvet. Lämpimin kuukausi on heinäkuu ja kylmin tammikuu. Kaupungin sateisin jakso on huhti-kesäkuu, ja sateisin kuukausi on toukokuu. Vähäsateisimmat kuukaudet ovat tammi- ja helmikuu. Kaupunki on maan keskiarvoa lämpimämpi ja sateisempi.

## Lähteet
Össur Skarphéðinsson

**Össur Skarphéðinsson** (s. 19. kesäkuuta 1953) on islantilainen sosiaalidemokraattisen liiton poliitikko, joka istui kansanedustajana Alltingissä vuosina 1991–2016 ja toimi ympäristöministerinä, teollisuusministerinä ja ulkoministerinä sekä sosiaalidemokraattisen liiton ensimmäisenä puheenjohtajana vuosina 2000–2005.

Össur syntyi Reykjavíkissä. Hän suoritti biologian kandidaatintutkinnon Islannin yliopistossa vuonna 1979 ja väitteli tohtoriksi East Anglian yliopistossa vuonna 1983 aiheenaan fysiologia ja kalanviljely. Vuosina 1976–1977 hän oli Islannin yliopiston ylioppilaskunnan puheenjohtaja. Vuosina 1987–1988 hän toimi lehtorina Islannin yliopistossa. Vuonna 1991 hänet valittiin Alltingiin silloisen sosiaaldemokraattisen puolueen listalta. Vuosina 1993–1995 hän toimi ympäristöministerinä. Vuonna 2000 hänet valittiin vastikään perustetun Sosiaalidemokraattisen liiton puheenjohtajaksi. Vuosina 2007–2009 hän toimi teollisuusministerinä, vuosina 2007–2008 pohjoismaisen yhteistyön ministerinä ja vuosina 2009–2013 ulkoministerinä.

Össur on naimisissa Árný Erla Sveinbjörnsdóttirin kanssa. Heillä on vuosina 1994 ja 1998 syntyneet lapset.

## Lähteet
Juhani Yli-Rantala

**Johan Kustaa (Juhani) Yli-Rantala** (9. kesäkuuta 1923 Lapua – 9. syyskuuta 2011 Espoo) oli yksi suomalaisen nuorisotyön uranuurtajista. Hänelle myönnettiin kanslianeuvoksen arvonimi 1982.

Juhani Yli-Rantala syntyi Lapuan Hellanmaassa seitsemänlapsisen maanviljelijäperheen esikoisena. Yli-Rantalasta piti tulla isänsä tavoin maanviljelijä, mutta nuoruusvuosien kulttuuri- ja liikuntaharrastusten kautta hän ajautui nuorisotyön pariin.

Yli-Rantala liittyi 12-vuotiaana suojeluskuntaan. Muutaman vuoden kuluttua kotikylän nuorisoseurasta tuli harrastusten pääpaikka. Nuorisoseuran toimintaan kuului sekä kulttuuria (näytelmiä, tanssia, lausuntaa ynnä muuta) että urheilua. Toiminta pysähtyi talvisodan aikana. Toiminta jatkui välirauhan aikana, mutta keskeytyi jälleen jatkosodan vuosina. Yli-Rantala osallistui jatkosotaan ja Lapin sotaan kenraali Laguksen jääkärijoukoissa.

Sotien jälkeen Yli-Rantala valittiin nuorisoseuran puheenjohtajaksi, ja hän osallistui vuoden 1945 lopulla Kauhajoella pidetylle viikon kestäneelle maakunnalliselle opetuskurssille. Vuodesta 1947 lähtien Yli-Rantala toimi ensin Suomen Nuorison Liiton liikuntaohjaajana sekä Suomen Voimistelu- ja Urheiluliiton Etelä-Pohjanmaan piirin liikuntaneuvojana.

Yli-Rantala palveli lyhyen kauden 1950-luvulla Etelä-Pohjanmaan nuorisoseuran ja Varsinais-Suomen nuorisoseurojen keskusseuran toiminnanjohtajana. Vuonna 1955 hän sai Suomen Nuorison Liiton järjestösihteerin vakanssin Helsingissä. Elokuussa 1958 hänet valittiin Suomen Nuorison Liiton pääsihteeriksi, missä tehtävässä hän toimi vuoteen 1985 saakka. Pääsihteerinä hän liikkui laajasti nuorisoseurajärjestön kentällä ja kiersi ahkerasti puhujana sekä kurssien johtajana ympäri Suomen. Pääsihteerin tehtävää seurasivat monet luottamustehtävät nuorisojärjestöjen yhteistyössä sekä valtiollisessa nuorisotoiminnassa. Yli-Rantala oli valtion nuorisotyölautakunnan sekä valtion kansansivistyslautakunnan jäsen useita vuosia, ja hänet valittiin Suomen nuorisojärjestöjen edustajiston 3. puhemieheksi. Työurallaan Yli-Rantala osallistui myös kansainväliseen toimintaan ja hän johti useita nuorisovaltuuskuntien matkoja muun muassa Neuvostoliittoon.

Yli-Rantala toimi nuorisoseurajärjestön yhteyteen perustetun opintokeskusliiton, Vapaan Sivistystoiminnan Liiton toiminnanjohtajana vuosina 1977–1986. Lisäksi Yli-Rantala on toiminut Opintotoiminnan Keskusliiton, Harrastajateatteriliiton ja Valtion askarteluopiston hallituksessa.

Yli-Rantala oli Suomen Kotiseutuliiton hallituksen jäsen vuosina 1970–1980. Eläkevuosinaan Yli-Rantala kirjoitti Suomen Nuorison Tuki -säätiön historian yhdessä Pentti Kurunmäen kanssa. Lisäksi hän on julkaissut Lapuan Hellanmaan nuorisoseuran satavuotishistorian ja Hellanmaan kyläkirjan. Yli-Rantala osallistui aktiivisesti vuosien ajan Espoon sotaveteraanien toimintaan.

## Lähteet
Keitel

**Keitel** on seuraavien henkilöiden sukunimi:

* Harvey Keitel (s. 1939), yhdysvaltalainen näyttelijä
* Niina Keitel, suomalainen ooppera- ja konserttilaulaja
* Sebastián Keitel (s. 1973), chileläinen pikajuoksija
* Wilhelm Keitel (1882–1946), saksalainen sotamarsalkka.
Álfheiður Ingadóttir

**Álfheiður Ingadóttir** (s. 1. toukokuuta 1951) on islantilainen vihreän vasemmiston poliitikko, joka toimi Islannin terveysministerinä vuosina 2009–2010.

Álfheiður syntyi Reykjavíkissä. Hän suoritti biologian kandidaatintutkinnon Islannin yliopistossa vuonna 1975 ja opiskeli vuosina 1976–1977 saksan kieltä ja mediaa Länsi-Berliinissä Freie Universität Berlinissä. Vuosina 1977–1987 hän toimi *Þjóðviljinn*-lehdellä toimittajana. Vuosina 1987–1989 hän toimi lohenkasvattamon johtajana Straumsvíkissä. Vuosina 1989–1991 hän toimi patentti- ja tavaramerkkivirkailijana. Vuosina 1991–1996 hän toimi freelance-toimittajana. Vuosina 1996–2007 hän toimi Islannin luonnonhistoriallisen instituutin julkaisujohtajana.

Álfheiður valittiin Alltingiin vuoden 2007 vaaleissa. Vuosina 2009–2010 hän toimi terveysministerinä. Vuosina 2009 ja 2010–2012 hän toimi Alltingin 5. varapuhemiehenä. Vuosina 2009 ja 2011 hän toimi Alltingin kauppavaliokunnan puheenjohtajana ja vuosina 2011–2012 hyvinvointivaliokunnan puheenjohtajana.

Álfheiður on naimisissa Sigurmar K. Albertssonin kanssa. Heillä on vuonna 1991 syntynyt poika.

## Lähteet
Pariisin Grand Prix 1945

**Pariisin Grand Prix 1945** oli Grand Prix -autokilpailu, joka ajettiin Pariisin lähellä sijaitsevalla Boulognen metsäalueella 9. syyskuuta 1945. Kilpailu tunnetaan Ranskan vapautuksen kunniaksi myös nimellä Prisoners’ Cup () ja sen voitti Jean-Pierre Wimille. 

## Kilpailu

## Lähteet
Árni Páll Árnason

**Árni Páll Árnason** (s. 23. toukokuuta 1966) on islantilainen sosiaalidemokraattisen liiton poliitikko, joka on toiminut Islannin sosiaali- ja sosiaaliturvaministerinä ja talous- ja kauppaministerinä sekä sosiaalidemokraattisen liiton puheenjohtajana.

Árni syntyi Reykjavíkissä. Hän valmistui lakimieheksi Islannin yliopistosta vuonna 1991. Vuosina 1991–1992 hän opiskeli eurooppaoikeutta College of Europessa Bruggessa Belgiassa. Hän sai asianajajan luvan vuonna 1997.

Vuosina 1988–1992 Árni toimi osa-aikaisena opettajana Hamrahlíðin lukiossa. Vuosina 1992–1994 hän toimi ulkoministerin Euroopan-asioiden neuvonantajana. Vuosina 1998–2007 hän toimi lakimiehenä. Vuosina 2004–2009 hän toimi eurooppaoikeuden opettajana Islannin yliopistossa.

Árni valittiin Alltingiin vuoden 2007 vaaleissa. Vuonna 2009 hän toimi Alltingin yleisvaliokunnan puheenjohtajana. Vuosina 2009–2010 hän toimi sosiaali- ja sosiaaliturvaministerinä ja vuosina 2010–2011 talous- ja kauppaministerinä. Vuosina 2013–2016 hän oli sosiaalidemokraattisen liiton puheenjohtaja.

## Lähteet
Chaintré

**Chaintré** on kunta Ranskassa Saône-et-Loiren departementissa Bourgogne-Franche-Comtén alueella. Se sijaitsee noin 8 kilometriä Mâconin kaupungista lounaaseen.

Kunnan alueella on useita linnoja. *Château de Chaintré* on vanha keskiaikainen linna ja oli Chaintrén suvun asuinpaikka. Vuonna 1661 linna myytiin suvun ulkopuolisille ja vuonna 1845 linna siirtyi maristiveljien haltuun. Linna vaihtoi useasti omistajaa, ja vuodesta 1981 lähtien se on ollut usean perheen jakama asunto. *Château de la Barge* on 1700-luvun linna, joka sijaitsee vanhojen tammien ympäröivässä puistossa. Linna muutettiin hostelliksi 1900-luvun alussa. *Château des Quarts* on entinen linnoitettu talo 1300 -1400-luvuilta. Linnan takorautaportti on peräisin 1700-luvun alusta.

## Lähteet

## Aiheesta muualla
Nykyestetiikan ongelmia

**Nykyestetiikan ongelmia** on Irma Rantavaaran toimittama esseekokoelma, jonka on vuonna 1971 julkaissut Otava. Teos sisältää 17 esseetä. Teoksen tekstien suomentajat ovat Rantavaaran oppilaita.

Suomentajat: Markku Envall, Marjatta Hilppö, Päivi Huuhtanen, Eevi Nivanka, Inari Teinilä, Marja-Ilona Tynell, Tarja-Sisko Virtanen.

## Esseet
* Clive Bell, Taiteen esittävyys ja muoto
* E. H. Gombrich, Kuvataiteen esittävyys
* Erwin Panofsky, Ikonografisesta tutkimuksesta
* Monroe C. Beardsley, Jälleen löydetty esteettinen elämys 
* William K. Wimsatt, Monroe C. Beardsley, Intentioharha
* William K. Wimsatt, Genesis : intentioharha vielä kerran
* Hugh Dalziel Duncan, Kirjallisuuden ja yhteiskunnan suhteista
* Margaret Macdonald (1903–1956), Taiteiden kritiikin perusteluista
* John Hospers, Kirjallisuus ja totuus
* Joseph Margolis, Esteettinen havaitseminen
* Leonard B. Meyer, Musiikin merkitys ja informaatioteoria
* Danko Grlic, Taide ja filosofia
* Stefan Morawski, Onko estetiikka eräs filosofian oppisuunta?
* Roger Garaudy, Marxilaisesta kirjallisuudenteoriasta
* Roman Ingarden, Esteettisen arvoarvostelman ongelma
* Paul Ziff, Taideteoksen määrittelemisen tehtävä
* William E. Kennick, Perustuuko perinteinen estetiikka erehdykseen?

## Lähteet
Ragna Árnadóttir

**Ragna Árnadóttir** (s. 30. elokuuta 1966) on islantilainen lakimies, joka toimi vuonna 2009 Islannin oikeus- ja kirkollisministerinä ja vuosina 2009–2010 oikeus- ja ihmisoikeusministerinä.

Ragna syntyi Reykjavíkissä. Hän valmistui lakimieheksi Islannin yliopistosta vuonna 1991 ja oikeustieteen maisterin tutkinnon pääaineenaan eurooppaoikeus Lundin yliopistosta vuonna 2000. Vuosina 1991–1995 hän toimi lakimiehenä Alltingin valiokuntaosastolla ja vuosina 1995–1999 asiantuntijana Pohjoismaiden neuvostolla Tukholmassa ja Kööpenhaminassa. Vuosina 2001–2002 hän toimi terveys- ja sosiaaliministeriössä osastonjohtajana ja vuosina 2002–2009 oikeus- ja kirkollisministeriön kansliapäällikkönä. Huhtikuusta lokakuuhun hän toimi oikeus- ja kirkollisministeriön johtajana. Vuosina 2006–2008 hän toimi opettajana Islannin yliopiston oikeustieteellisessä tiedekunnassa. Tammikuussa 2009 hänet nimitettiin pääministerin kanslian kansliapäälliköksi ja varajohtajaksi. Helmikuusta toukokuuhun 2009 hän toimi oikeus- ja kirkollisministerinä ja sen jälkeen syyskuuhun 2010 asti oikeus- ja ihmisoikeusministerinä. Vuosina 2010–2012 hän oli Landsvirkjun-sähköyhtiön toimistopäällikkö ja vuosina 2012–2019 varatoimitusjohtaja. Vuodesta 2019 lähtien hän on toiminut Alltingin kansliapäällikkönä.

Ragna on naimisissa Magnús Jón Björnssonin kanssa. Heillä on vuosina 1993 ja 2000 syntyneet lapset.

## Lähteet
Jón Bjarnason

**Jón Bjarnason** (s. 26. joulukuuta 1943) on islantilainen vihreän vasemmiston poliitikko, joka toimi vuosina 2009–2011 Islannin kalastus- ja maatalousministerinä.

Jón syntyi Asparvíkissä Kaldrananeshreppurin kunnassa Länsivuonoilla. Hän on entisen kansanedustajan Hjálmar Jónssonin lanko. Hän opiskeli maataloutta Hvanneyrissä ja valmistui vuonna 1967. Vuonna 1970 hän suoritti kandidaatintutkinnon Norjan maatalouskorkeakoulussa Åsissa. Vuosina 1965–1966 hän toimi opettajana peruskoulussa Hafnarfjörðurissä, vuosina 1970–1974 Hvanneyrin maatalouskoulussa ja vuosina 1976–1981 Stykkishólmurin peruskoulussa. Vuosina 1971–1982 hän työskenteli maanviljelijänä Bjarnarhöfnissä. Vuosina 1981–1999 hän toimi Hólarin maatalouskoulun rehtorina.

Vuosina 1978–1982 Jón toimi Helgafellssveitin kunnanjohtajana. Hän istui Alltingissä vuosina 1999–2013. Vuonna 2009 hän toimi vihreän vasemmiston parlamenttiryhmän johtajana. Vuosina 2009–2011 hän toimi kalastus- ja maatalousministerinä.

Jón on naimisissa Ingibjörg Sólveig Kolkan kanssa. Heillä on kuusi lasta.

## Lähteet
Guðbjartur Hannesson

**Guðbjartur Hannesson** (3. kesäkuuta 1950 – 23. lokakuuta 2015) oli islantilainen sosiaalidemokraattisen liiton poliitikko, joka toimi Islannin terveysministerinä, sosiaali- ja sosiaaliturvaministerinä sekä hyvinvointiministerinä.

Guðbjartur syntyi Akranesissa. Hän valmistui opettajaksi Islannin opettajakorkeakoulusta vuonna 1971 sekä vapaa-ajanpedagogiksi Tanskan Vanløsen Seminariet for Fritidspædagogerista. Vuosina 1992–1995 hän suoritti Islannin opettajakorkeakoulussa kouluhallinnon jatko-opintoja. Vuonna 2005 hän suoritti Lontoon yliopiston Institute of Educationissa kasvatustieteen maisterintutkinnon.

Vuosina 1971–1973 ja 1979–1981 Guðbjartur työskenteli opettajana Akranesin peruskoulussa ja vuosina 1978–1979 Tanskassa Kööpenhaminan Amagerissa. Vuosina 1981–2007 hän oli Akranesin peruskoulun rehtori. Vuosina 1986–1998 hän istui Akranesin kaupunginvaltuustossa ja kaupunginhallituksessa; hän oli vuosina 1986–1989 ja 1995–1997 kaupunginhallituksen puheenjohtaja ja vuosina 1988–1989, 1994–1995 ja 1997–1998 kaupunginvaltuuston puheenjohtaja. Vuosina 1998–2003 hän istui Islannin keskuspankin hallituksessa ja vuosina 2002–2003 Islannin keskuspankin omistaman brittiläisen Heritable Bankin hallituksessa.

Guðbjartur istui kansanedustajana Alltingissa vuosina 2007–2015. Vuosina 2007-2009 hän oli sosiaali- ja sosiaaliturvavaliokunnan puheenjohtaja sekä vuosina 2007–2009 ja 2009–2010 valtiovarainvaliokunnan puheenjohtaja. Vuonna 2009 hän toimi Alltingin puhemiehenä. Syyskuusta joulukuuhun 2010 hän toimi terveysministerinä sekä sosiaali- ja terveysministerinä ja vuosina 2011–2013 hyvinvointiministerinä.

Guðbjartur kuoli syöpään vuonna 2015. 

## Lähteet
Gylfi Magnússon

**Gylfi Magnússon** (s. 11. heinäkuuta 1966) on islantilainen ekonomisti, joka toimi vuosina 2009–2010 Islannin talous- ja kauppaministerinä.

Gylfi syntyi Reykjavíkissä. Hän valmistui vuonna 1990 taloustieteen kandidaatiksi Islannin yliopistosta, minkä jälkeen hän suoritti Yhdysvalloissa Yalen yliopistossa kaksi maisterintutkintoa vuosina 1991 ja 1994 ja väitteli siellä tohtoriksi vuonna 1997. Hän toimi opettajana Yalessä vuosina 1992–1995. Vuosina 1996–1998 hän toimi Islannin yliopiston taloustutkimusinstituutissa asiantuntijana sekä opettajana yliopiston kauppa- ja taloustieteellisessä tiedekunnassa. Hän on ollut dosentti vuodesta 1998 lähtien. Vuosina 2000–2004 hän oli Islannin yliopiston kauppatieteellisen osaston johtaja ja vuosina 2004–2007 kauppa- ja taloustieteellisen tiedekunnan johtaja.

Helmikuussa 2009 Gylfi nimitettiin Islannin kauppaministeriksi. Toukokuussa nimikkeeksi tuli talous- ja kauppaministeri, jossa virassa hän toimi syyskuuhun 2010 asti.

Gylfi on naimisissa Hrafnhildur Stefánsdóttirin kanssa. Heillä on viisi lasta.

## Lähteet
Bema (mittayksikkö)

**Bema** (, myös , ”yksöissaskel”) oli antiikin kreikkalainen pituusmitta, askel. Se vastasi  pusta eli jalkaa. Attikalainen (ateenalainen) bema oli nykymitoissa noin 73,93 senttimetriä.

Bemasta tunnettiin myös pidempi versio, askelpari (, ”kaksoisaskel”), joka oli pituudeltaan kaksi tavallista bemaa eli 5 jalkaa, nykymitoissa noin 1,48 metriä.

## Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):

## Lähteet
Bema

**Bema** voi viitata seuraaviin:

* bema, antiikin kreikkalainen mittayksikkö
* Béma, maalaiskunta ja kylä Malissa
Heksapodes

**Heksapodes** () oli antiikin kreikkalainen pinta-alamitta. Se vastasi 6 × 6 pusta eli jalkaa, toisin sanoen 36 neliöjalkaa, nykymitoissa noin 3,15 neliömetriä.

## Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):

## Lähteet
Hemiekton

**Hemiekton** () oli antiikin kreikkalainen kuiva-aineiden tilavuusmitta, nimensä mukaisesti puolikas hekteus. Se vastasi neljää khoiniksia ja yhtä roomalaista semodiusta. Attikalainen (ateenalainen) hemiekton oli nykymitoissa noin 4,36 litraa.

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
Ksestes

**Ksestes** () oli antiikin kreikkalainen kuiva-aineiden ja nesteiden tilavuusmitta. Se vastasi kahta kotyleä ja yhtä roomalaista sextariusta. Attikalainen (ateenalainen) ksestes oli nykymitoissa noin 5,3 desilitraa.

## Muuntotaulukko

Muuntotaulukko attikalaisen mittajärjestelmän mukaisesti:

### Kuiva-ainemittana

### Nestemittana

## Lähteet
Medimnos

**Medimnos** eli *medimni* (, myös ; ) oli antiikin kreikkalainen kuiva-aineiden tilavuusmitta. Se vastasi kuutta hekteusta. Attikalainen (ateenalainen) medimnos oli nykymitoissa noin 52,53 litraa.

Medimnos oli tärkein kreikkalainen kuiva-ainemitta, ja sitä käytettiin erityisesti viljan mittaamiseen. Attikalainen medimnos vastasi kuutta roomalaista modiusta tai kahta amphoraa eli roomalaista amforallista. Aiginalainen ja ptolemaiolainen medimnos olivat noin 1 attikalaisesta, aiginalaisen ollessa noin 72,7 litraa ja ptolamaiolaisen 78,8 litraa. Sisilialainen medimnos vastasi attikalaista. Kreikkalaisissa käsikirjoituksissa medimnoksen lyhenne on *me* ().

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
Hekteus

**Hekteus** () oli antiikin kreikkalainen kuiva-aineiden tilavuusmitta, nimensä mukaisesti ”kuudesosa” medimnoksesta. Se vastasi kahdeksaa khoiniksia. Attikalainen (ateenalainen) hekteus oli nykymitoissa noin 8,73 litraa.

## Muuntotaulukko

Muuntotaulukko attikalaisen mittajärjestelmän mukaisesti:

## Lähteet
Oksybafon

**Oksybafon** () eli **tryblion** () oli antiikin kreikkalainen kuiva-aineiden ja nesteiden tilavuusmitta, viinietikka-astiallinen. Se vastasi ​ kyathosta tai yhtä roomalaista acetabulumia. Attikalainen (ateenalainen) oksybafon oli nykymitoissa noin 0,68 desilitraa.

## Muuntotaulukko

Muuntotaulukko attikalaisen mittajärjestelmän mukaisesti:

### Kuiva-ainemittana

### Nestemittana

## Lähteet
Orgyia

**Orgyia** () oli antiikin kreikkalainen pituusmitta, syli eli levitettyjen käsien väli. Se vastasi kuutta pusta eli jalkaa. Attikalainen (ateenalainen) orgyia oli nykymitoissa noin 1,77 metriä.

## Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):

## Lähteet
Orthodoron

**Orthodoron** () oli antiikin kreikkalainen pituusmitta, etäisyys ranteesta keskisormen päähän. Se vastasi 11 daktylosta tai  pusta eli jalkaa. Attikalainen (ateenalainen) orthodoron oli nykymitoissa noin 20,33 senttimetriä.

## Muuntotaulukko

Muuntotaulukko, kun perusyksikkönä käytetään vanhaa attikalaista jalkaa (29,57 cm):

## Lähteet
Joliet (Illinois)

**Joliet** on kaupunki Yhdysvaltain Illinois'n osavaltion Willin piirikunnassa. Kaupungissa asuu 150&nbsp;372 asukasta vuoden 2021 arvion mukaan, ja sen pinta-ala on 161 neliökilometriä. Kaupungin väestötiheys on 934 asukasta neliökilometrillä. Kaupunki on piirikuntansa hallintokeskus. Vuonna 1834 kylä rakennettiin nimellä Juliet. Kaksi vuotta myöhemmin siitä tuli piirikuntansa hallintokeskus, ja vuonna 1845 nimi vaihdettiin nykyiseen. Kaupunki perustettiin kaupungiksi vuonna 1852.

## Historia
Kylän suunnitteli vuonna 1834 James Campbell, ja antoi sille nimen Juliet. Kylä oli osa Cookin piirikuntaa, kunnes vuonna 1836 siitä tuli Willin piirikunnan hallintokeskus. Vuonna 1845 asukkaat vaihtoivat nimen nykyiseen, ja Joliet perustettiin kaupungiksi vuonna 1852. Kaupunki sai lempinimen "City of Stone" () kalkkikivestä. Kaupunki kasvoi kanavien ja rautateiden ansiosta teolliseksi ja maataloudelliseksi keskukseksi.

## Väestö
Jolietin väkiluku on vuoden 2021 arvion mukaan 150&nbsp;372 asukasta, ja vuoden 2020 väestönlaskennassa 150&nbsp;362. Kaupungin väkiluku kasvaa.

14,7 prosenttia asukkaista on syntynyt ulkomailla, ja maan kansalaisten osuus väestöstä on 91,8 prosenttia. Asukkaiden keski-ikä on noin 34 vuotta, joka on osavaltion keski-iän alapuolella. Ulkomaalaisten keski-ikä (43) on korkeampi kuin maassa syntyneiden keski-ikä (31). Asukkaiden palkat ja asuntojen arvot ovat osavaltion keskitasoa. Asukkaista suurin osa kannattaa demokraatteja.

### Väestöryhmät
Noin 31 prosenttia asukkaista on latinalaisamerikkalaisia. Heistä 60 prosenttia on valkoisia, 1,5 prosenttia on intiaaneja tai osa Alaskan alkuperäiskansoja, 4,2 prosenttia on monirotuisia ja 33,2 prosenttia on muita rotuja. Muista kuin latinalaisamerikkalaisista noin 69 prosenttia on valkoisia, 24,5 prosenttia on mustia tai afroamerikkalaisia, kolme prosenttia on aasialaisia ja kolme prosenttia on monirotuisia.

## Maantiede
Joliet sijaitsee Des Plaines -joen varrella, 60 kilometrin päässä Chicagosta. Kaupungin pinta-ala on 161 neliökilometriä, ja sen korkeus on 165 metriä merenpinnan yläpuolella.

### Ilmasto
Jolietissa kesät ovat kuumia ja talvet kylmiä. Kuumin kuukausi on heinäkuu, ja kylmin tammikuu. Jolietin sateisin kausi on huhti-marraskuu, ja sateisin kuukausi on kesäkuu. Jolietin sateisuus ja lumisade ovat samalla tasolla maan keskitason kanssa.

## Lähteet
Jörgen Pettersson (saksofonisti)

**Jörgen Pettersson** (s. 1964) on ruotsalainen saksofonisti.

Pettersson opiskeli Tukholman kuninkaallisessa musiikkikorkeakoulussa ja sai ensimmäisenä saksofonistina oppilaitoksen solistidiplomin merkin kera. Hän opiskeli myös Jean-Marie Londeix'n johdolla Bordeaux'n konservatoriossa, jossa voitti ensipalkinnon (*Premier Prix*). Pettersson on osallistunut kymmenissä maissa konsertteihin ja festivaaleihin sekä solistina että muissa toimenkuvissa. Vuonna 2016 hänet valittiin Svensk Musikvår -tapahtuman festivaalijohtajaksi sen uudelleen käynnistämisen yhteydessä. Petterssonia varten on sävelletty lukuisia uusia teoksia; hän on tehnyt läheistä yhteistyötä sekä ruotsalaisten että ulkomaalaisten säveltäjien kanssa. Lisäksi hän on tehnyt taiteenlajien rajat ylittävää yhteistyötä koreografien ja kirjailijoiden kanssa.

Pettersson aloitti vuonna 1984 soittamisen Stockholm Saxophone Quartetin (*Stockholms Saxofonkvartett*) jäsenenä. Hän on ollut jäsenenä myös KammarensembleNissa ja Ensemble Sonissa. Vuonna 2014 Pettersson valittiin Ruotsin kuninkaallisen musiikkiakatemian jäseneksi. Vuonna 2017 hänestä tuli Ruotsin säveltäjäliiton (*Föreningen svenska tonsättare*) kunniajäsen. Hänelle on myönnetty Ruotsin säveltäjäliiton tulkitsijapalkinto (*Interpretpris*), ja vuonna 2018 Ruotsin säveltäjäliitto myönsi *Musikens Möjliggörare* -tunnustuksen Svensk Musikvårin festivaalijohtajana toimineelle Jörgen Petterssonille ja saman tapahtuman tuottajalle Mattias Rodrickille.

## Lähteet

## Aiheesta muualla
* Jörgen Pettersson: viralliset sivut ,
Jörgen Pettersson

**Jörgen Pettersson** -nimisiä henkilöitä ovat:

* Jörgen Pettersson (s. 1956), ruotsalainen jääkiekkoilija
* Jörgen Pettersson (s. 1964), ruotsalainen saksofonisti
* Jörgen Pettersson (s. 1965), Ahvenanmaan maakuntapäiväedustaja
* Jörgen Pettersson (s. 1975), ruotsalainen jalkapalloilija.
Hotelli Marriott (Tampere)

**Hotelli Marriott** (markkinointinimeltään *Courtyard by Marriott Tampere City*) on Tampereelle vuonna 2020 valmistunut Marriott International -ketjun hotelli, joka sijaitsee Tampere-talon yhteydessä Yliopistonkadun ja Kalevantien risteyksessä. 11-kerroksisen hotellirakennuksen ovat suunnitelleet Arkkitehtitoimisto ALAn arkkitehdit Juho Grönholm, Antti Nousjoki ja Samuli Woolston.

Hotelli Marriottin ulkoasu on korostetun pelkistetty. Valkoiset seinäpinnat on tehty pystyviivoitetuista betonielementeistä. Ikkuna-aukotus on tasainen ja pystysuuntainen. Omaleimaiset viistetyt päädyt saavat korkean rakennuksen näyttämään kapealta.

Hotellirakennuksen tontteineen omistaa työeläkevakuuttaja Keva. Tampereen kaupunki myi Kevalle tontin Tampere-talon vierestä 3,4 miljoonalla eurolla vuonna 2017. Rakentaminen aloitettiin toukokuussa 2018, ja rakennustöistä vastasi SRV. Hotelli avattiin 7.&nbsp;tammikuuta 2020.

Hotellin aulasta on lasiseinäinen kulkuyhteys Tampere-talon aulaan.

## Lähteet
Luka Mkheidze

**Luka Mkheidze** (s. 5. tammikuuta 1996 Tbilisi, Georgia) on ranskalainen judoka. Mkheidze kilpailee 60 kilogramman sarjassa. Hän on olympiavoittaja ja Euroopan-mestari.

Mkheidze osallistui Tokion olympialaisiin 2020. Hän sai olympiapronssia voittaen kolme ottelua ja häviten toiseksi tulleelle Yang Yung-Weille. Pariisin olympialaisissa 2024 hän pääsi finaaliin asti, mutta hävisi Jeldos Smetoville ja sai hopeaa. Sekajoukkuekilpailussa hän voitti kultaa. Hän saavutti Euroopan-mestaruuskilpailuissa kultaa Montpellier'ssä 2023,  hopeaa Lissabonissa 2021 ja pronssia Podgoricassa 2025.

Mkheidze on saavuttanut IJF World Tourin kilpailuissa neljä turnausvoittoa, kolme kakkossijaa ja viisi kolmossijaa. Maailmancupeissa ja Continental Open -kilpailuissa hän on voittanut yhden turnauksen sekä sijoittunut kaksi kertaa toiseksi ja neljä kertaa kolmanneksi.

## Lähteet
Birthe Rønn Hornbech

**Birthe Johanne Sparrevohn Rønn Hornbech** (s. 18. lokakuuta 1943 Kööpenhamina) on tanskalainen Venstren poliitikko. Hän on istunut kansankäräjillä vuosina 1984–1987 sekä 1990–2015 ja toiminut Tanskan kirkollisministerinä sekä pakolais-, maahanmuutto-, ja integraatioministerinä vuosina 2007–2011.
## Lähteet

## Aiheesta muualla
* ''Birthe Rønn Hornbech'' Tanskan kansankäräjien verkkosivuilla
Andromeda uhkaa

**Andromeda uhkaa** (*The Andromeda Strain*) on Robert Wisen ohjaama yhdysvaltalainen tieteisdraama vuodelta 1971. Elokuva perustuu Michael Crichtonin samannimiseen romaaniin. Elokuvassa valikoitu joukko tutkijoita yrittää pysäyttää äärimmäisen tappavan viruksen, joka saapui pudonneen satelliitin mukana maapallolle. Pääosia näyttelevät Arthur Hill, David Wayne, James Olson, Kate Reid ja Paula Kelly. Poikkeuksellisen realistisen tuntuisena pidetyn tieteiselokuvan erikoistehosteet suunnitteli *[[2001: Avaruusseikkailu (elokuva)|2001: Avaruusseikkailu]]* -elokuvasta tunnetuksi tullut Douglas Trumbull.

## Vastaanotto
Elokuvan leikkaus ja lavastus huomioitiin Oscar-ehdokkuuksilla.

*Helsingin Sanomien* Paula Talaskivi piti elokuvan kiinnostavimpana hahmona sarkastista huumoria viljelevää tohtori Ruth Leavittia (Kate Reid). Leavitt kuuluu neljän eri tieteenalan edustajista muodostuvaan tutkijaryhmään ja on mikrobiologi. *[[Video-opas|Video-oppaassa]]* vuodelta 1994 Kari Salminen kirjoitti, että *Andromeda uhkaa* on joko maailman tylsin tieteiselokuva tai uskottava antiutopia. Elokuvassa näytetään loputtomiin teknisiä tutkimuskäytäntöjä ja toiminta hukkuu näennäistieteellisen jutustelun alle. Salminen antoi elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
*
Kolbrún Halldórsdóttir

**Kolbrún Halldórsdóttir** (s. 31. heinäkuuta 1955) on islantilainen vihreän vasemmiston poliitikko, joka toimi vuonna 2009 Islannin ympäristöministerinä ja pohjoismaisen yhteistyön ministerinä.

Kolbrún syntyi Reykjavíkissä. Hän on entisen kansanedustajan Magnús Torfi Ólafssonin sisarentytär. Hän valmistui Islannin teatterikoulusta vuonna 1978 ja työskenteli näyttelijänä vuosina 1978–1983. Vuosina 1980–1990 hän työskenteli Islannin yleisradioyhtiössä RÚV:ssä. Vuosina 1988–1993 hän oli Islannin teatteriliiton puheenjohtaja. Vuosina 1995–1998 hän toimi ohjaajana Islannin kansallisteatterissa. Vuosina 1980–1999 hän toimi freelance-ohjaajana ympäri maan. Hän opetti näyttelemistä Islannissa, Färsaarilla ja Irlannissa.

Vuonna 1999 Kolbrún valittiin Alltingiin. Helmikuusta toukokuuhun 2009 hän toimi ympäristöministerinä ja pohjoismaisen yhteistyön ministerinä.

## Lähteet
Vaujany

**Vaujany** on kunta itäisessä Ranskassa Isèren departementissa Auvergne-Rhône-Alpesin alueella. Se sijaitsee noin 55 kilometriä Grenoblesta itään.

Vaujany sijaitsee 1 250 metrin korkeudella vastapäätä Grandes Roussesin massiivia, ja siellä on Vaujanyn hiihtokeskus. Kunnan nähtävyyksiä on *Cascade de la Fare*n vesiputous.

## Lähteet

## Aiheesta muualla
Thornapple Township

**Thornapple Township** on kunta (*township*) Yhdysvalloissa Michiganin osavaltiossa. Sen väkiluku oli 9&nbsp;331 vuonna 2020. Kunta sijaitsee Barryn piirikunnan luoteisnurkassa, ja se on väkiluvultaan Barryn piirikunnan suurin kunta. Siihen kuuluu myös Middlevillen kylä.

## Väestö
Vuonna 2020 Thornapple Townshipin 9&nbsp;331 asukkaasta valkoisia oli 92,9&nbsp;%, mustia 0,6&nbsp;% ja aasialaisia 0,2&nbsp;%. Asukkaista 4,0&nbsp;% puhui kotonaan jotain muuta kieltä kuin englantia ja 4,9&nbsp;% oli syntynyt ulkomailla.

## Lähteet
Saint-Alban-Leysse

**Saint-Alban-Leysse** on kunta Itä-Ranskassa Isèren departementissa Auvergne-Rhône-Alpesin alueella. Se sijaitsee viisi kilometriä Chambérysta itään.

Kunta kuuluu Chambéryn kaupunkialueeseen, ja se on tärkeä teollinen ja kaupallinen keskus. Kunnassa järjestetään vuosittain kesäkuussa kaksi tärkeää festivaalia, leivontafestivaali *Fête du four de Razerel* ja paikallisten tuotteiden festivaali *Fête du Terroir*.

## Lähteet

## Aiheesta muualla
Gay Gambrini

**Gay Gambrini** oli Helsingin Isolla Roobertinkadulla sijainnut homobaari ja yökerho. Se oli Suomen ensimmäinen seksuaali- ja sukupuolivähemmistöille tarkoitettu ravintola. Gay Gambrini avautui heinäkuussa 1984, ja se suljettiin vuonna 1993.

Gay Gambrinin perusti Forssasta Helsinkiin muuttanut ravintoloitsija Tuomo Isotalo (1950–2022). Ravintolassa oli 250 asiakaspaikkaa. Suurin osa ravintolan asiakkaista oli miehiä, jotka tulivat nauttimaan alkoholia, tapaamaan tuttuja ja etsimään seksiseuraa. Ravintolassa järjestettiin tavallisen baaritoiminnan lisäksi muun muassa drag-esityksiä ja stripteasea ja ravintolan toisen omistajan Setan pyynnöstä myös naisteniltoja.

Hotelli- ja ravintolamuseon verkkosivujen mukaan aluksi naisteniltana toimi maanantai, jolloin miehille oli Club Triangle Bottalla. Myöhemmin päivä vaihtui torstaiksi, joka oli muuten hiljainen ilta. Kun huomattiin, että lesbot tuovat rahaa taloon, naiset saivat kerran kuussa myös viikonloppuillan. Asiakkaiden toivomuksesta naisten illoissa pyrittiin siihen, että myös henkilökunta oli portsari mukaan lukien naisia.

Ravintolakonseptin vanhentuessa Annankadulle perustettiin modernimpi Don’t Tell Mama -yökerho.

## Lähteet
Ásta Ragnheiður Jóhannesdóttir

**Ásta Ragnheiður Jóhannesdóttir** (s. 16. lokakuuta 1949) on islantilainen sosiaalidemokraattisen liiton poliitikko, joka toimi Islannin sosiaali- ja sosiaaliturvaministerinä vuonna 2009 ja Alltingin puhemiehenä vuosina 2009–2013

Ásta syntyi Reykjavíkissä. Hän opiskeli sosiaalitiedettä ja englannin kieltä Islannin yliopistossa vuosina 1969–1973. Vuosina 1969–1972 hän työskenteli lentoemäntänä Loftleiðir-lentoyhtiöllä ja vuosina 1969–1971 DJ:nä. Hän työskenteli opettajana Hellassa vuosina 1974–1976 ja Hafnarfjörðurissä vuosna 1976–1979. Vuosina 1971–1990 hän työskenteli Islannin yleisradioyhtiö RÚV:llä. Vuosina 1990–1995 hän työskenteli Islannin sosiaaliturvavirastossa.

Ásta valittiin Alltingiin vuonna 1995 silloisen kansan herätys -puolueen listalta. Vuosina 2007–2009 hän oli Alltingin 1. varapuhemies. Helmikuussa 2009 hänet nimitettiin sosiaali- ja sosiaaliturvaministeriksi, jossa virassa hän toimi toukokuuhun asti. Vuosina 2009–2013 hän toimi Alltingin puhemiehenä.

## Lähteet
Jóhanna Sigurðardóttirin I hallitus

**Jóhanna Sigurðardóttirin I hallitus** oli Islannin hallitus, joka astui virkaan 1. helmikuuta 2009 Geir Haarden hallituksen erottua ja hallitsi saman vuoden parlamenttivaaleihin asti. Hallitus oli sosiaalidemokraattisen liiton ja vihreän vasemmiston koalitiohallitus. 

## Ministerit

|-
| Valtiovarainministeri
| rowspan="2" style="background-color:" | 
| rowspan="2" | Steingrímur J. Sigfússon
| rowspan="2" | 1. helmikuuta 2009
| rowspan="2" | 10. toukokuuta 2009
| rowspan="2" | Vihreä vasemmisto
| rowspan="2" | 
|-
| Kalastus- ja maatalousministeri
|-
| Ulkoministeri
| rowspan="2" style="background-color:" | 
| rowspan="2" | Össur Skarphéðinsson
| rowspan="2" | 1. helmikuuta 2009
| rowspan="2" | 10. toukokuuta 2009
| rowspan="2" | Sosiaalidemokraattinen liitto
| rowspan="2" | 
|-
| Teollisuusministeri
|-

## Lähteet
Húnabyggð

**Húnabyggð** on kunta Islannissa Norðurland vestran alueella. Se luotiin vuonna 2022, kun Blönduósin ja Húnavatnshreppurin kunnat yhdistettiin.

## Lähteet
Arne Mellnäs

**Arne Mellnäs** (30. elokuuta 1933 Tukholma – 22. marraskuuta 2002 Tukholma) oli ruotsalainen säveltäjä.

Mellnäs opiskeli Tukholman kuninkaallisessa musiikkikorkeakoulussa vuosina 1953–1961. Hän suoritti siellä ensin musiikkipedagogin tutkinnon vuonna 1958 ja opiskeli tämän jälkeen sävellystä Erland von Kochin, Lars-Erik Larssonin, Karl-Birger Blomdahlin sekä Bo Wallnerin johdolla. Lisäksi Mellnäs sai sävellysopetusta Boris Blacherilta Berliinissä vuonna 1959, Max Deutschilta Pariisissa vuonna 1961 ja György Ligetiltä Wienissä vuonna 1962. Erityisesti Ligetin vaikutus hänen uraansa oli merkittävä. Musiikin teorian opiskelua hän jatkoi vuoteen 1963. Vuosina 1962–1963 Mellnäs työskenteli Gottfried Michael Koenigin kanssa Alankomaiden Bilthovenissa ja vuonna 1964 San Franciscon Tape Music Centerissä.

Mellnäs opetti musiikin teoriaa Tukholman Citizens' Schoolissa vuosina 1961–1963 ja aloitti vuonna 1963 työsuhteen Tukholman kuninkaallisessa musiikkikorkeakoulussa. Jälkimmäisessä oppilaitoksessa hän myös opetti orkestrointia vuosina 1972–1986. Mellnäs toimi International Society for Contemporary Musicin Ruotsin-osaston puhemiehenä vuosina 1983–1996 ja Ruotsin säveltäjäliiton hallituksen jäsenenä vuosina 1979–1989. Hänet valittiin Ruotsin kuninkaallisen musiikkiakatemian jäseneksi vuonna 1984. Hän oli International Society for Contemporary Musicin puheenjohtaja vuosina 1996–2002 ja tuli valituksi sen kunniajäseneksi vuonna 2002.

Mellnäs nousi urallaan merkittävään asemaan Ruotsin musiikkielämässä teknisenä innovoijana ja avantgardististen tyylien maahantuojana. Hänen tuotantonsa joukossa on muun muassa kamari- ja kuoromusiikkia.

## Lähteet

## Aiheesta muualla
* International Society for Contemporary Music Den svenska sektionen
Risto Nummila

**Risto Kalevi Nummila** (26. maaliskuuta 1927 Turku – 4. syyskuuta 2005 Turku) oli suomalainen insinööri ja yritysjohtaja, joka sai energianeuvoksen arvonimen.

Nummilan vanhemmat olivat vanginvartija Väinö Nummila ja Hilja Nörlund ja puoliso vuodesta 1951 sairaanhoitaja Anja Irmeli Pasanen. Nummila tuli ylioppilaaksi vuonna 1946, valmistui diplomi-insinööriksi Åbo Akademin kemian osastolta vuonna 1951 ja työskenteli sitten tapettitehdas Pihlgren ja Ritolan käyttöinsinöörinä. Nesteen palvelukseen Naantalin jalostamolle hän tuli vuonna 1956 osastoinsinööriksi. Vuonna 1962 hänet nimitettiin Nesteen suunnitteluosaston päälliköksi. Nummila osallistui tehtävässä muun muassa Porvoon jalostamon suunnitteluun. Vuonna 1966 Nummilasta tuli apulaisjohtaja Nesteen teknillisen johtajan Mikko Tannerin tueksi, vastuualueenaan jalostamot. Vuonna 1973 hänet nimitettiin Nesteen öljynjalostuksesta vastaavaksi tuotannonjohtajaksi ja vuonna 1978 varatoimitusjohtajaksi. Nesteen johtokunnan jäsen hänestä tuli vuonna 1981, vastuullaan tuotannon ohella öljytuotteiden kotimaan markkinointi, Vuonna 1986 energianeuvoksen arvonimen saanut Nummila jäi eläkkeelle vuonna 1990. Hänellä oli sekä kansainvälisiä että kotimaisia asiantuntijatehtäviä ja hänet tunnettiin soutu-urheilun tukijana. Sotilasarvoltaan Nummila oli reservin alikersantti. 

## Lähteet